
           EDICTE

La Junta de Govern Local de l’Ajuntament d’Alcúdia, en sessió celebrada dia 20 d’abril de 2026, va adoptà, entre altres, l’acord d’aprovació de les Bases reguladores de les subvencions per la rehabilitació de façanes del conjunt històric i elements catalogats d’Alcúdia de l’any 2026.

I d’acord amb el que disposa l’article 9.3 de la Llei 38/2003, de 17 de novembre, General de Subvencions, es publiquen les bases aprovades envers la subvenció referida.


Alcúdia, a la data de la signatura
La Regidora de Patrimoni
            Margarita Ferriol Gual



BASES REGULADORES DE SUBVENCIONS PER A LA REHABILITACIÓ DE FAÇANES DEL CONJUNT HISTÒRIC I ELEMENTS CATALOGATS D'ALCÚDIA DE L'ANY 2026

DISPOSICIONS GENERALS
                                                                                                      
1. Normativa Bases Reguladores

[bookmark: _Hlk224239258][bookmark: _Hlk225515603]Les bases reguladores d’aquesta convocatòria es troben recollides a l’Ordenança general reguladora de la concessió de subvencions de l’Ajuntament d’Alcúdia publicada en el BOIB núm. 176, de 1 de desembre de 2015. 

2. Finalitat i objecte

[bookmark: _Hlk219111865]L'Ajuntament d'Alcúdia pretén fomentar les actuacions d'adequació, millora, rehabilitació i conservació de les façanes dels immobles emplaçats en l'àmbit del Conjunt Històric de la Ciutat, límit Entorn de Protecció del Conjunt Històric i dels immobles inclosos al Catàleg de Patrimoni municipal, així com dels murs i marges inclosos en el Catàleg de Camins municipal; tot amb la finalitat de garantir la col·laboració entre l’administració pública i els particulars per a la recuperació del Patrimoni Arquitectònic d’Alcúdia.

L'Àrea de Patrimoni de l'Ajuntament d'Alcúdia proposa convocar una línia de subvencions per a la rehabilitació de façanes i murs d'acord amb el Pla estratègic de subvencions per al trienni 2023-2025, aprovat i publicat al BOIB núm. 19 del 11 de febrer del 2023 i prorrogat per l’any 2026 mitjançant decret de Batlia número 2026-0161 de data 21.01.2026.

És objecte de les presents bases establir i regular les ajudes econòmiques que l'Ajuntament d'Alcúdia concedirà durant l'any 2026 per a la rehabilitació de façanes d’ immobles emplaçats en l'àmbit del Conjunt Històric de la Ciutat d'Alcúdia, límit Entorn de Protecció del Conjunt Històric, els immobles inclosos al Catàleg de Patrimoni municipal i dels murs i marges inclosos en el Catàleg de Camins municipal.

3. Beneficiaris
Podran ser beneficiaris de les subvencions:
Persones físiques
Comunitats de propietaris
Persones jurídiques
que siguin propietàries o titulars de drets reals sobre immobles inclosos dins l’àmbit d’actuació


Poden optar a aquesta convocatòria les obres de rehabilitació que es duguin a terme als immobles compresos dins el Conjunt històric de la Ciutat d'Alcúdia, límit Entorn de Protecció del Conjunt Històric, els edificis o edificacions incloses en el vigent Catàleg del Patrimoni Històric i Artístic del Medi Rural i Sòl Urbà d'Alcúdia, i els marges o murs que delimiten els camins rurals  inclosos com a espais naturals al vigent Catàleg del Patrimoni Històric i Artístic del Medi Rural i Sòl Urbà d'Alcúdia. Tot això amb les condicions que es regulen a les bases següents.
4. Requisits
Per obtenir la condició de beneficiari s’hauran de complir els requisits següents:
a) Estar al corrent de les obligacions tributàries amb:
l’Agència Estatal d’Administració Tributària (AEAT),
l’Agència Tributària de les Illes Balears (ATIB),
l’Ajuntament d’Alcúdia,i amb la Seguretat Social.
b) No incórrer en cap de les prohibicions per obtenir la condició de beneficiari previstes a l’article 13 de la Llei 38/2003.
c) Disposar del títol habilitant per a l’execució de les obres.
d) Disposar de capacitat jurídica i capacitat d’obrar.
e) En cas de transmissió de la titularitat de l’immoble, el nou titular podrà subrogar-se en la condició de beneficiari, sempre que acrediti documentalment la seva posició jurídica i compleixi els requisits establerts en aquestes bases.

ÀMBIT D'APLICACIÓ I ACTUACIÓ

5. Àmbit de les ajudes

Poden optar a aquesta convocatòria les obres de rehabilitació que es duguin a terme als immobles compresos dins el Conjunt històric de la Ciutat d'Alcúdia, límit Entorn de Protecció del Conjunt Històric, els edificis o edificacions incloses en el vigent Catàleg del Patrimoni Històric i Artístic del Medi Rural i Sòl Urbà d'Alcúdia, i els marges o murs que delimiten els camins rurals  inclosos com a espais naturals al vigent Catàleg del Patrimoni Històric i Artístic del Medi Rural i Sòl Urbà d'Alcúdia. 

Seran objecte de les ajudes establertes en aquestes bases les actuacions que es duguin a terme dins dels següents àmbits:

Àmbit 1: Inclou els immobles compresos dins del BIC - Conjunt històric de la Ciutat d'Alcúdia.

Àmbit 2: Inclou els immobles compresos a l'Entorn de Protecció del BIC- Conjunt Històric de la Ciutat d'Alcúdia.

Àmbit 3: Els edificis inclosos al vigent Catàleg del Patrimoni Històric i Artístic del Medi Rural i Sòl Urbà d'Alcúdia.

Àmbit 4: Els marges o murs que delimiten els camins rurals inclosos com a espais naturals en el vigent Catàleg del Patrimoni Històric i Artístic del Medi Rural i Sòl Urbà d'Alcúdia.

6. Condicions

Els immobles objecte d'aquesta convocatòria han de complir les condicions següents:

a. Tenir més de 40 anys d'antiguitat (es justificarà amb qualsevol document oficial que ho acrediti).

b.  No haver patit cap rehabilitació substancial de la façana als últims 30 anys (s'entén per rehabilitació substancial de façana les obres o actuacions realitzades que hagin suposat una remodelació, sanejat, reparació o restauració de la superfície, sense comptar amb les actuacions que impliquin únicament pintura).

c. Les façanes objecte de subvenció han de donar a la via pública o ser mitgeres visibles des de la via pública.

d. Les obres objecte de subvenció han de disposar de la llicència o títol habilitant corresponent.

Els elements de la façana que podran ser objecte de subvenció són:

El propi parament de la façana.
Fusteries i tancaments dels buits de façana (fins i tot les destinades a instal·lacions de comptadors o similars).
Cornises i ràfecs.
Canals i baixants d'aigües pluvials.
Fioles, llindes, llindars, brancals i sòcols.
Eliminació del cablatge de façana i l'execució de les canalitzacions necessàries per soterrar-les en rases.
Habilitació d'armaris i nínxols a façana, per contenir el RITI (recinte d'instal·lacions de telecomunicacions inferior).

Les actuacions sobre els murs o els marges que podran ser objecte de subvenció són:

Neteja i eliminació de la vegetació dels marges o murs existents.
Recuperació de les parts demolides o disgregades.
Reforç superior o coronació per evitar l'entrada d'aigua.
Retirada del tancament diàfan superior existent i substitució per un de nou executat amb pals de fusta i malla metàl·lica cinegètica ampla.

7. Exclusions

Queden excloses de l’àmbit de la subvenció regulada per les bases següents:

a. Les obres que no s'ajustin a les Normes Subsidiàries.

b. Les obres que utilitzen materials i/o tècniques no tradicionals, a excepció d'intervencions puntuals a justificar. S'admet el tractament amb siloxans.

c. Les obres el resultat de les quals desmereixi els valors que van motivar la protecció de l'immoble o la protecció del Conjunt Històric i el seu Entorn, o en desvirtuïn indegudament la seva composició o la contemplació, o en dificulti o en redueixi l'enteniment.

d. Les intervencions en façanes o parts de façanes que es trobin en situació de fora d’ordenació.

e. Les intervencions d'ampliació de façanes, llevat dels casos en què sigui necessari per motius constructius justificats.

f. Les intervencions d’obertura o tapiat de buits de façana, que no siguin per recuperar la composició tipològica tradicional o original científicament reconeguda de la façana.

g. Les intervencions en façanes que formin part d'obres de buidatge estructural o enderrocament general de l'immoble o l'edificació.

h. Façanes d'edificis o murs on s'hagi iniciat, resolt o no, un expedient d'infracció urbanística mentre no s'hagi restaurat la legalitat. No són subvencionables les obres necessàries per a la restauració de la legalitat.

i. Les obres que impliquin la demolició, parcial o total, de façanes o murs; llevat que no estiguin incloses al projecte autoritzat per aquesta corporació.

j. Els murs o marges en què es pretengui realitzar un augment de l'alçada existent, llevat que es tracti de la recuperació de l'estat original científicament reconegut.

k. La modificació del traçat dels murs o marges existents.

l. L'afegit d'elements diàfans sobre murs o marges existents que no els tenien originalment.

REQUISITS GENERALS I OBLIGACIONS DELS BENEFICIARIS

8. Àmbit de les ajudes

Per acollir-se a les ajudes d'aquestes bases, els promotors de l'obra hauran de reunir les següents condicions:

Ser persones físiques o jurídiques, en el cas d'edificacions en règim de propietat horitzontal, comunitats de propietaris.
Ser propietaris de l’immoble objecte de les actuacions, o titulars d’altres títols jurídics de la mateixa naturalesa admissibles en dret.
· Estar al corrent de les obligacions tributàries, d'acord amb les normes vigents.
El sol·licitant​ perdrà tots els drets sobre les ajudes concedides en el supòsit que s'executin les obres fora dels paràmetres autoritzats a la llicència municipal d'obres o de qualsevol modificació concedida que no hagi estat autoritzada.

9. Obligacions dels beneficiaris

Els beneficiaris de les ajudes atorgades, si escau, estan obligats a:

a. Disposar de capacitat jurídica i capacitat d’obrar, d’acord amb la normativa civil aplicable.

b. Haver obtingut prèviament a l'inici de les obres el títol habilitant necessari segons escaigui (llicència / comunicació prèvia).

c. Executar les obres d’acord amb els paràmetres autoritzats a la llicencia municipal d’obres o de qualsevol modificació autoritzada.

d. Haver acabat la totalitat de les obres en els terminis màxims establerts a les condicions de del títol habilitant.

e. Justificar la inversió de les quantitats declarades a la sol·licitud.

f. Permetre i facilitar les actuacions de comprovació de l’obra per part d’aquesta Corporació Municipal.

g. Comunicar a l'Ajuntament, amb acreditació documental a aquest efecte, la tramitació i obtenció d'altres subvencions, ajudes o recursos rebuts d'altres administracions pel mateix concepte.

h. Comunicar a l'Ajuntament, si és el cas, la data d'inici de les obres i qualsevol incidència significativa que es produeixi en la mateixa.

TIPUS D'AJUDES I QUANTIA

10. Naturalesa de la subvenció

Les subvencions d’aquesta convocatòria es regeixen pel règim de concurrència competitiva. La concessió de les subvencions es realitza mitjançant la comparació de les sol·licituds presentades, a fi d'establir una prelació entre aquestes, d'acord amb els criteris de valoració fixats a les presents bases reguladores i a la convocatòria, i adjudicar, amb el límit fixat dins del crèdit disponible, aquelles que hagin obtingut major valoració en aplicació dels criteris esmentats.

L'execució de les accions o la presentació de la documentació definida en aquestes bases són de compliment obligat, serà requisit imprescindible per a l'obtenció de la subvenció i el seu incompliment serà motiu de denegació.

Per mantenir unes condicions especialment avantatjoses per a les obres objecte d’aquesta subvenció, es declaren compatibles les ajudes aquí previstes amb les establertes per altres administracions públiques sempre que no se superi amb les subvencions concedides el cost total de l’obra.

11. Quantia i despeses subvencionables

La subvenció consistirà en la quantitat equivalent al 50% del cost de l’obra dins l’objecte de subvenció, exclosos impostos, amb un màxim de 8.000 €.

En el cas que les factures justificatives de l’actuació siguin superiors a les del pressupost d’execució material d’obra que s’ha presentat juntament amb la sol·licitud de llicència urbanística o de comunicació prèvia, la quantia màxima a percebre es calcularà sobre el pressupost d’obra, que prevaldrà per sobre de les factures.

Aquesta subvenció és compatible amb la bonificació del 95 % de l'impost sobre construccions, instal·lacions i obres (ICIO), a les obres de rehabilitació d'edificis dins el nucli antic de la Ciutat d'Alcúdia que s'ajustin als criteris, requisits i contingut de la normativa vigent aplicable sobre la base de l'informe tècnic municipal de Patrimoni. En cas contrari, no gaudiran de cap mena de bonificació (Ordenança fiscal reguladora de l'impost sobre construccions, instal·lacions i obres).

A efectes de les presents bases, es considerarà cost total de l'obra la suma de:

· Imports contractuals de l’execució de les obres dels diferents contractistes a intervenir. Exclosos impostos.
· Honoraris facultatius referents a la gestió, la direcció i la coordinació de seguretat i, si escau, els referents a costos de diagnòstic i estudi previs i d'elaboració de projecte. Exclosos impostos.

12. Limitacions de la intervenció

Quan coincideixin en un mateix edifici l'execució d'obres de rehabilitació en diferents habitatges promogudes per un mateix interessat, s'entendrà que es tracta d'una única intervenció i, per tant, estarà subjecte a les limitacions establertes a la base 11 de la present convocatòria, encara que aquestes obres no siguin coincidents en el temps o als conceptes.

En el cas d’actuacions promogudes per dos o més promotors que s’executin en diferents habitatges però que comparteixin la mateixa referència cadastral, es consideraran com una única intervenció i, per tant, estarà subjecte a les limitacions establertes a la base 11 de la present convocatòria, encara que aquestes obres no siguin coincidents en el temps o als conceptes.

CRITERIS I PRIORITATS DE LES OBRES OBJECTE DE SUBVENCIÓ

13. Criteris de puntuació de les sol·licituds

L’òrgan col·legiat, una vegada ha rebut totes les sol·licituds, les puntuarà per determinar l’ordre de precedència de les subvencions.

Aquest ordre de precedència s'establirà sumant els punts designats per una sèrie de criteris. A major nombre de punts més precedència. Si alguna sol·licitud no té cabuda dins alguna de les opcions de cada criteri, equival a zero punts en aquest criteri.

Si en el moment de puntuar una sol·licitud té cabuda en diverses opcions d’un mateix criteri, només es computa l’opció més favorable. Per exemple, en el criteri d'ubicació, si un immoble està catalogat i alhora és dins del BIC conjunt històric, només pot sumar per aquest criteri l'opció per estar catalogat (8 punts).

Els criteris són els següents:

Criteri d'ubicació:

1- Immobles declarats BIC (10 punts)
2- Immobles inclosos dins el vigent Catàleg de Patrimoni Històric i Artístic del Centre Històric d’Alcúdia (8 punts)
3- Immobles ubicats dins del BIC - Conjunt Històric de la Ciutat d'Alcúdia (6 punts)
4- Immobles ubicats dins de l´Entorn de protecció del BIC – Conjunt Històric de la Ciutat d´Alcúdia (4 punts)
5- Els edificis o edificacions incloses al vigent Catàleg del Patrimoni Històric i Artístic del Medi Rural i Sòl Urbà d'Alcúdia (3 punts)
6- Els marges o murs que delimiten els camins rurals inclosos com a espais naturals al vigent Catàleg del Patrimoni Històric i Artístic del Medi Rural i Sòl Urbà d'Alcúdia (1 punt)

Criteri de tipologia d'intervenció:

1- Rehabilitació completa de façana (6 punts)
2- Rehabilitació parcial (4 punts)
3- Rehabilitació de marges o murs (1 punt)

Criteri d'eliminació de cablatge de façanes de la via pública:

1- Dins del BIC - Conjunt Històric, retirada del cablejat de façana a la via pública i el soterrament (12 punts)
2- Dins del BIC - Conjunt Històric, habilitació d'un armari de façana o nínxol apte per al seu ús com a RITI (6 punts)
3- Entorn de protecció del BIC - Conjunt Històric, retirada del cablejat de façana a la via pública i el soterrament (8 punts)
4- Entorn de protecció del BIC - Conjunt Històric, habilitació d'un armari de façana o nínxol apte per al seu ús com a RITI (4 punts)
5- Altres elements catalogats a sòl urbà fora del BIC – CH o del seu Entorn. Retirada del cablatge de façana a la via pública i el soterrament i/o habilitació d'un armari de façana o nínxol apte per al seu ús com a RITI (3 punts)

Nota: El RITI haurà de ser de les dimensions mínimes imprescindibles. Ha d'incloure conductes individuals fins a cada unitat immobiliària i les conduccions necessàries per permetre la connexió soterrada amb la xarxa general quan estigui disponible.

Criteri de manteniment:

1-Intervencions dins l’àmbit d’aquest Pla que siguin derivades de la Inspecció tècnica d’edificis (ITE) o d’informe d’avaluació d’edificis (IEE), degudament presentat a ‘l’ajuntament prèviament a les obres (8 punts)

En cas d'empat a la puntuació:
En primer lloc, tenen prioritat les intervencions encaminades a la major conservació i recuperació dels valors tradicionals i originals dels immobles davant dels que n'alterin més l'aspecte.

En cas de nou empat, l’edifici més antic segons cadastre.

En cas de persistir l'empat, tindria prioritat la sol·licitud de menys cost davant la de més cost.

TERMINIS

14. Termini de presentació de les sol·licituds
[bookmark: _Hlk219115099]
El termini de presentació de les sol·licituds de concessió de subvenció (annex 1) serà de dos mesos a partir de l'endemà de la publicació de la convocatòria al Butlletí Oficial de les Illes Balears (BOIB).

Cap sol·licitud presentada fora d'aquests terminis no s'admetrà a tràmit.

15. Termini de finalització de les obres

Les obres objecte de subvenció han d'estar acabades en el termini fixat a la llicència o a l'especificat al títol habilitant i, en tot cas, abans de l'1 de novembre de l'any 2026.

Es prendrà com a data de finalització de les obres la que aparegui al certificat final d'obres signat per tècnic facultatiu, en el cas de les obres amb projecte o direcció facultativa, o signat pel mestre d'obres, en els altres casos.

PRESENTACIÓ DE SOL·LICITUDS

16. Lloc de presentació de les sol·licituds

Les sol·licituds s'han de presentar al registre general de l'Ajuntament o també mitjançant els llocs que s'estableixen a l'article 16 de la Llei 39/2015, d’1 d’octubre, del Procediment Administratiu Comú de les Administracions Públiques (LPAC).

17. Sol·licitud i documentació annexa

Les sol·licituds de concessió es formularan d'acord amb els models oficials establerts (annex 1), acompanyats de la documentació següent:

Sol·licitud de concessió degudament emplenada (annex 1).
Fotocòpia del DNI del sol·licitant, o NIF en cas d'una comunitat de veïns.
Còpia compulsada del títol de propietat, o si escau, autorització de la propietat.
Si el sol·licitant és una comunitat de propietaris, certificació de l'acta a la que s'aprovin les obres de rehabilitació, amb la relació annexa de copropietaris signada pels representants de la comunitat.
Còpia del títol habilitant o llicència que s'hagi obtingut per executar les obres.
Plànol d'emplaçament de l’immoble.
Pressupost detallat de les obres objecte de la sol·licitud de subvenció.
Fotografies a color de l'estat inicial, abans de la reforma.
Declaració jurada del titular de la propietat i/o del promotor de l'obra relativa a altres possibles subvencions sol·licitades per a la rehabilitació de l'edifici (annex 2).
Declaració responsable del compliment dels requisits de la LGS (annex 3).

18. Esmena de deficiències

D'acord amb el que preveu l'article 23.5 de la Llei 38/2003, de 17 de noviembre, General de Subvenciones, si la sol·licitud de subvenció no compleix els requisits que s'indiquen a les presents bases o no s'hi inclou la documentació que correspon, es requerirà a l'interessat perquè al termini màxim i improrrogable de deu (10) dies hàbils a partir de l'endemà de la notificació, esmeni la falta o aporteu els documents preceptius, amb indicació que, si no ho fa , es considerarà que desisteix de la seva sol·licitud, prèvia resolució que s'haurà de dictar d'acord amb el que disposa l'article 68 de la LPAC. No es concediran pròrrogues del termini per presentar la documentació.


PROCEDIMENT DE CONCESSIÓ DE SUBVENCIONS

19. Iniciació

D’acord amb la delegació de competències del Ple a favor de la Junta de Govern Local en matèria de subvencions (BOIB núm. 128, de 16 de setembre de 2023), l’aprovació de les bases reguladores de les subvencions que tinguin una dotació inferior als 150.000,00 €, es durà a terme per la Junta de Govern Local.

Un cop aprovades es publicaran al BOIB i a la seu electrònica de l'Ajuntament d'Alcúdia. (https://www.alcudia.net/ajuntament/ca/anuncios/Subvencions-per-al-pla-de-foment-de-rehabilitacio-de-facanes/ ).

Posteriorment, s'aprovarà la convocatòria, que es publicarà al BOIB i a la seu electrònica de l'Ajuntament d'Alcúdia.

La convocatòria de la subvenció també es registrarà a la Base de Dades Estatal de Subvencions BDNS, d’acord amb l’article 20.8.b de la Llei 38/2003, de 17 de novembre, general de subvencions.

Són aplicables a la instrucció i la resolució del procediment de concessió de subvencions en règim de concurrència competitiva els articles del 18 al 22 de l’Ordenança general reguladora de la concessió de subvencions de l’Ajuntament d’Alcúdia (publicada al BOIB núm. 176, de 1 de desembre de 2015).

20. Instrucció

L'òrgan instructor el formaran els serveis tècnics municipals adscrits al Departament de Patrimoni o, si escau, tècnics municipals en què es delegui, que supervisarà el compliment dels requisits indicats en aquestes bases.

Les activitats d'instrucció comprenen:

a) La petició de tots els informes que es considerin necessaris per resoldre o que siguin exigits per les normes que regulin la subvenció. El termini per emetre'l serà de deu (10) dies hàbils, excepte que per part de l'òrgan instructor s'acordi un altre termini.

b) L'avaluació de les sol·licitades efectuades d'acord amb els criteris, les formes i les prioritats de valoració establerts en aquestes bases i convocatòria.

Per estudiar i avaluar les sol·licituds es constitueix l’òrgan col·legiat, que es regula a l’apartat 1 de l’article 22 de la LGS. 

La seva composició garantirà la competència tècnica i imparcialitat en la valoració i serà la següent: 

tècnic/a patrimoni.

tècnic/a urbanisme.


A l'òrgan col·legiat li correspon la funció d'examinar les sol·licituds presentades, avaluar-les i emetre un informe d'avaluació que ha de servir de base per elaborar la proposta de resolució per part de la Regidora del Departament de Patrimoni, d'acord amb els criteris de valoració i els requisits establerts en aquesta convocatòria i en especial a la base 13. A l'informe d'avaluació s'hi inclourà la relació de sol·licituds que han aconseguit uns criteris.

L'òrgan instructor, d'acord amb l'informe d'avaluació de l'òrgan col·legiat, formularà una proposta de resolució provisional, degudament motivada, que es notificarà als interessats de manera conjunta publicant-la a la seu electrònica de l'Ajuntament (aquesta publicació substitueix la notificació personal i té els mateixos efectes), atorgant un termini de deu (10) dies per presentar-hi al·legacions.

Un cop finalitzat el tràmit d'audiència, l'òrgan instructor resoldrà, si cal, les al·legacions presentades i formularà la proposta de resolució definitiva, que haurà d'expressar la relació de sol·licituds per a les quals es proposa la concessió de la subvenció, la quantia, i especificant-ne l'avaluació i els criteris de valoració seguits per efectuar-la.

Aquesta proposta de resolució definitiva es notificarà als beneficiaris de forma individual i tindran un termini de deu (10) dies des de la notificació per comunicar-ne l'acceptació. S'entendrà acceptada si en aquest termini no s'expressa el contrari.

Mentre no s'hagi notificat la resolució de concessió, les propostes de resolució provisional i definitiva no creen cap dret a favor del beneficiari proposat davant de l'Administració.

21. Termini de resolució i notificació

Un cop aprovada la proposta de resolució definitiva, l’òrgan competent resoldrà el procediment de forma motivada.

El termini màxim per resoldre i notificar la resolució serà de sis mesos, d’acord amb l’article 25.4 de la Llei 38/2003, General de Subvencions. El silenci administratiu tindrà efecte negatiu. El silenci administratiu tindrà efecte negatiu.

Correspon a la batlessa de l'Ajuntament d'Alcúdia o òrgan municipal competent resoldre sobre la concessió o la denegació de les subvencions objecte d'aquestes bases.

La resolució del procediment de concessió de la subvenció dictada per l’òrgan competent es notificarà als interessats de forma conjunta, publicant-la a la seu electrònica de l’Ajuntament (aquesta publicació substitueix a la notificació personal i surt els mateixos efectes).


PROCEDIMENT DE JUSTIFICACIÓ DE LA SUBVENCIÓ I PAGAMENT

22. Justificació de la subvenció

Una vegada adoptada la Resolució de concessió de la subvenció, es concedirà un termini d'un (1) mes des de la notificació perquè les persones beneficiàries facin la justificació de la subvenció aportant la documentació següent:

Sol·licitud de pagament degudament emplenada (annex 4).
Número de compte de l'entitat financera en què el sol·licitant vol que l'Ajuntament li aboni l’ajuda (segons annex 5).
Fotografies en color de l’obra acabada.
[bookmark: _Hlk129091305]Certificació final d'obres, signada pel tècnic facultatiu, en cas que les obres amb projecte o direcció facultativa, o signades pel mestre d'obres en els altres casos.
[bookmark: _Hlk129091318]Justificació econòmica de l'execució de les obres incloses (factures que demostrin el cost real de les obres de rehabilitació realment executades i declarades a la sol·licitud de concessió).

Són aplicables a la justificació i al pagament relatius al procediment de concessió de subvencions en règim de concurrència competitiva els articles del 23 al 25 de l’Ordenança general reguladora de la concessió de subvencions de l’Ajuntament d’Alcúdia (publicada al BOIB núm. 176, de 1 de desembre de 2015).


Si la documentació lliurada a la justificació no compleix els requisits que s'indiquen en les presents bases o no s'inclou la documentació que correspon, es requerirà a l'interessat perquè en el termini màxim i improrrogable de la data següent a la deu (10) dies hàbils aporti els documents preceptius, amb la indicació que, si no ho fa, o ho fa de forma parcial, implicarà la pèrdua del dret al cobrament o, si escau, el reintegrament, d’acord amb el previst a l’article 30 de la LGS. 

23. Resolució de pagament

Un cop presentades les justificacions per part dels beneficiaris, l'Òrgan Col·legiat valorarà i emetrà un informe d'avaluació motivat, de caràcter preceptiu i vinculant, i proposarà el pagament de les subvencions als beneficiaris.

D'acord amb l'informe d'avaluació nomenat al punt anterior, l'Òrgan Instructor dictarà la proposta de reconeixement i liquidació de l'obligació dels beneficiaris. Posteriorment, s'enviarà al Departament d'Intervenció per a la fiscalització i el pagament.


24. Pagament de la subvenció

Les subvencions són post pagables, és a dir, s'abonaran en els terminis corresponents una vegada que es justifiquin degudament.

Les subvencions es concediran una vegada s'hagi presentat, dins el termini, tota la documentació necessària i s'hagi emès l'informe de l'Òrgan Col·legiat.

En el cas que les factures justificatives de les obres siguin superiors al pressupost d‘execució material d’obra que s’hagi presentat juntament amb la sol· licitud de llicència urbanística o la comunicació prèvia, la quantitat màxima a percebre es calcularà sobre el pressupost d’obra, que prevaldrà per sobre de les factures.

La subvenció ES DENEGARÀ una vegada que s'hagi esgotat la partida pressupostària destinada al present Pla.

Quan la partida pressupostària fos insuficient per cobrir la darrera subvenció concedida, s'abonarà la quantitat romanent de la partida pressupostària destinada al Pla.

Les subvencions concedides i les condicions amb què s'hagi concedit seran acceptades sense reserves per part del beneficiari en el moment de concessió de la subvenció.

PRÒRROGUES

25. Pròrrogues

No es concediran pròrrogues del termini per presentar la documentació de la sol·licitud de concessió ni per presentar la justificació completa de la subvenció.


MODIFICACIÓ, INCOMPLIMENT I REINTEGRAMENT

26. Modificació de les condicions de la subvenció

L'alteració de les condicions que van determinar la concessió de la subvenció i, en tot cas, l'obtenció concurrent de subvencions o ajudes d'altres administracions públiques que superin el cost de les obres realment realitzades, pot donar lloc a la modificació de la resolució d'atorgament.

Si la llicència municipal d'obres obtinguda caduca o és denega, segons les prescripcions, implicarà l'extinció dels efectes de la concessió de la subvenció, ja que la subvenció està vinculada sempre a la llicència.


27. Revocació de la subvenció

Si la persona o entitat beneficiària incompleix les obligacions previstes a les bases o a la normativa sectorial de subvencions, o incorre en alguna de les causes de l'article 37 de la LGS, o altera les condicions o aspectes i característiques rellevants del projecte o comunicació prèvia, així com el falsejament, la inexactitud o l'omissió de les dades subministrades que hagin servit per a la concessió de les subvencions, comportarà la pèrdua total o parcial de les mateixes, i els òrgans competents de l’Ajuntament hauran de revocar la concessió de la subvenció. En conseqüència, l'entitat beneficiària perdrà el dret a cobrar-la o, si ja l'ha cobrada, el reintegrament , segons el que estableix l'article 40.1 de la LGS i l'article 13.2 de l'RLGS.


DISPOSICIONS FINALS

28. Normativa a aplicar

A tot allò no previst en aquestes bases específiques s'aplicarà l'Ordenança general reguladora de la concessió de subvencions de l'Ajuntament d'Alcúdia (publicada al BOIB núm. 176, d'1 de desembre de 2015); la Llei 38/2003, de 17 de novembre, General de Subvencions; la Llei 39/2015, d’1 d’octubre, del Procediment Administratiu Comú de les Administracions Públiques; el Reial Decret 887/2006, de 21 de juliol, pel qual s'aprova el Reglament de la Llei General de Subvencions; així com la resta de normativa que li sigui d’aplicació.

29. Recursos

Contra aquesta convocatòria pública de subvencions, que esgota la via administrativa, es pot interposar recurs de reposició davant de l’òrgan que l’ha dictada, d’acord amb els articles 123 i 124 de la LPAC. El termini per interposar-ho és d'1 mes a comptar de l'endemà de la data de publicació o notificació. En aquest cas, no es pot interposar recurs contenciós administratiu fins que no s'hagi resolt el de reposició.

El recurs de reposició es pot presentar al registre General d'aquest Ajuntament o a les dependències a què fa referència l'article 16.1 de la LPAC, i es considerarà desestimat si no s'ha resolt i s'ha notificat la resolució en el termini d'1 mes a comptar de l'endemà que s'interposi. En aquest cas queda expedita la via contenciosa administrativa.

Si no s'utilitza el recurs de reposició es pot interposar directament recurs contenciós administratiu, d'acord amb l'article esmentat anteriorment i els articles 45 i següents de la Llei 29/1998, de 13 de juliol, reguladora de la jurisdicció contenciosa administrativa, en el Jutjat Contenciós Administratiu, en el termini de dos mesos a comptar des del dia següent a la data de publicació, sense perjudici de qualsevol altra recurs o acció que se consideri oportuna.


30. Protecció de dades

D'acord amb la Llei orgànica 3/2018, de 5 de desembre, de protecció de dades de caràcter personal, les dades personals que s'aportin s'incorporaran i es tractaran en un fitxer de subvencions de l’àrea de Patrimoni Cultural amb la finalitat de portar-ne la gestió. Es pot exercir el dret d'accés, rectificació, cancel·lació i oposició al tractament d'aquestes dades segons les condicions que preveu la legislació vigent.


Alcúdia, en data de la signatura electrònica
La regidora delegada de Patrimoni
Margalida Ferriol Gual

